JAS แตกเพื่อโต.!?
ยังเป็นปัญหาหนักอก..ที่แก้ไม่ตก !! กรณีอัตราการเติบโตของลูกค้าใหม่ 3BB ของบริษัท จัสมิน อินเตอร์เนชั่นแนล จำกัด (มหาชน) หรือ JAS ที่อยู่ในช่วงเติบโตแบบถดถอย…
15 ก.ย. 2562

สำนักข่าวรัชดา
ยังเป็นปัญหาหนักอก..ที่แก้ไม่ตก !! กรณีอัตราการเติบโตของลูกค้าใหม่ 3BB ของบริษัท จัสมิน อินเตอร์เนชั่นแนล จำกัด (มหาชน) หรือ JAS ที่อยู่ในช่วงเติบโตแบบถดถอย…
มิหนำซ้ำยังถูกคู่แข่งไล่บี้มาติด ๆ หากเพลี่ยงพล้ำเมื่อไหร่มีหวังเสียตำแหน่งแชมป์เบอร์ 2 แน่ ๆ
เป็นโจทย์ที่ JAS ต้องหาทางฝ่าทางตัน…
เมื่อโจทย์บีบให้หากินกับลูกค้าใหม่ยากขึ้น…
JAS จึงต้องหันมาหากินกับลูกค้าเก่า ที่ปัจจุบันมีฐานลูกค้า 3BB อยู่ที่ 3.3 ล้านราย
ล่าสุดประกาศจับมือกับบริษัท โมโน เทคโนโลยี จำกัด (มหาชน) หรือ MONO และบริษัท เคที คอร์ปอเรชั่น หรือ KT จากเกาหลีใต้ เปิดตัวธุรกิจไอพีทีวี หวังต่อยอดจากลูกค้าอินเทอร์เน็ตบรอดแบนด์ของ 3BB
จะว่าไปธุรกิจไอพีทีวีของ JAS เป็น TV On Demand แบบหนึ่ง ที่ละม้ายคล้ายกับ Netflix แพลตฟอร์มวิดีโอสตรีมมิ่งชื่อดัง และ AIS PLAY ของบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC
JAS ออกตัวว่าบริการไอพีทีจะมีคอนเทนต์ที่ครบครัน ประกอบด้วย 1) ช่องทีวีคุณภาพ (Linear TV) ที่มีคอนเทนต์ครอบคลุมความบันเทิง ทั้งหนัง ซีรีส์ กีฬา รายการต่าง ๆ จาก Hollywood, เกาหลี, จีน, และอื่น ๆ
2) VOD (video-on-demand) ที่หลากหลาย รองรับความคมชัดระดับ 4K
3) T-Commerce หรือบริการทีวีช้อปปิ้ง
และ 4) การบริการโฆษณาที่เข้าถึงพฤติกรรมผู้บริโภค (Targeted advertising service)
โดย KT จะเป็นผู้ดูแลให้คำปรึกษาและออกแบบระบบครอบคลุมทั้งด้านโครงสร้างเน็ตเวิร์ก แพลตฟอร์มไอพีทีวี และอุปกรณ์ต่าง ๆ
ส่วน MONO เป็นผู้จัดหาคอนเทนต์หลัก (Master Content Provider : MCP)
ให้บริการผ่านอินเทอร์เน็ตบรอดแบนด์ความเร็วสูงของ 3BB
ถือเป็นการสร้างมูลค่าเพิ่มให้กับลูกค้า 3BB
ที่สำคัญ เพื่อไม่ให้ลูกค้าเก่าหนีหายไปไหน ไม่เช่นนั้นจะถูกคู่แข่งแย่งลูกค้าไปได้
เป็นอีกหนึ่งกลยุทธ์การแตกเพื่อโตของ JAS..!
เบื้องต้น JAS ตั้งเป้าหมายภายใน 1 ปี จะมีผู้ใช้บริการไอพีทีวี จำนวน 1.5 ล้านราย โดยเน้นฐานลูกค้า FTTx ของ 3BB เป็นหลัก
สิ่งที่ตามมาจะทำให้เกิดการใช้ดาต้าเพิ่มขึ้น
จากเดิมลูกค้าเคยซื้อแพ็กเกจ 3BB ราคาไม่แพง เน็ตไม่แรงมาก ก็หันมาซื้อแพ็กเกจที่ความเร็วเน็ตแรงขึ้น ราคาสูงขึ้น !!
รวมถึงยอมควักเงินซื้อแพ็กเกจบริการไอพีทีวี เพื่อดูหนัง ซีรีส์ กีฬา และรายการต่าง ๆ
แถมยังสามารถขายโฆษณาบนแพลตฟอร์มไอพีทีวีได้อีกด้วย
ก็ถือเป็นการสร้างมูลค่าเพิ่มให้กับลูกค้า 3BB ที่น่าสนใจ…
แต่คำถามคือ JAS เริ่มช้าไปหรือเปล่า ??
เพราะค่ายอื่น ๆ “เค้าทำกันมาสักพักหนึ่งแล้วนะคะ”
ใช่ไหม!? “เสี่ยพิชญ์” (พิชญ์ โพธารามิก) ขาาา…
แต่ก็ดีกว่าไม่ทำอะไรเลย…จริงมั้ย ??
…อิ อิ อิ…